Luigi's Mansion 3

Luigi's Mansion 3 (ルイージマンション3, Ruīji Manshon 3) ch'est un ju vidéo d'accion-avinture développé pèr Next Level Games pi édité pèr Nintendo, qui est sorti dseur Nintendo Switch l' 31 d'octobe 2019.

Ech ju foait suite à Luigi's Mansion 2 pi foait ofice d'troésième opus del série Luigi's Mansion.

 Synopsis 
Luigi, sin Ectokien, Mario, l'Princhesse Peach, et pi chés Toads ont té « invités » à prinde des vacanches à l'Ôtel dech Repos Éternel. À leu arivée, ils sont accueullis aveuc granmint d'amabilité pèr l'moaitresse dech liu, l'ectoplasmique Ambre Brusquade. Al chés amène à leus chambes érspectives. Moais dins l'nuit, Luigi intind Peach crier pi découve aveuc stupeur qu'Ambre Brusquade étoait in foait d'mèche aveuc ch' Roé Boo. Désireux ed s'vinger ed Luigi, il o infermé Mario, Peach et pi chés Toads dins des cades. Luigi parvint à s'infuir pèr ch' vide-ordures alorse qu'il aloait subir ch' meume sort. Arivé ach dsous-sol, il trouve dins ch' garage l'EctoblastGLU (un aspirateu à fantôme) dins ch' coffe del voéture dech Professeu K. Tastroff, égalemint prisonnier dins un cade. Apré l'avoér libéré pi armé d'sin appareil, Luigi repart cacher chés fantômes pi délivrer ses amis.

 Sistème d'ju 
Dins che ju d'avinture, il faut utiliser chés fonctionnalités ed l'EctoblastGLU (flash lumineus, révélioscope...) pour découvrir des objets cachés, passaches secrets, pi avancher dins chés étaches. Eune novèle fonctionnalité est disponibe dins l'Ectoblast, Gluigi, sorte d'Luigi foait in Slime, il peut s'glicher dins chés boukes d'aéracion, o chés grilles, che qui servira notammint à récupérer des gemmes, présintes dins chaque étache.

 Développemint 
Ech ju l'est annonché offichiellemint lorse dech Nintendo Direct dech 14 ed sectimbe 2018(fr) . Pus ed détails sont dévoilés lorse dech Nintendo Direct dech 11 ed join 2019 s'déroulant dins ch' cade ed l'E3 2019. Chés visiteus dech salon peuvette alorse tester pèr l'suite eune version ed démonstracion dech ju, dech 11 ach 13 ed join 2019(en) .

Chele date d'sortie l'est offichialisée l' 17 ed juilet 2019 pour l' 31 d'octobe 2019, coïncidant aveuc l'fète d'Halloween(fr) .

 Accueul 

 Critiques 

 Vintes 
L' 30 ed jinvier 2020, Nintendo annonche eq l'ju s'est écoulé à 5,37 millions d'unités dins ch' monne ach 31 ed déchimbe 2019, soét deus moés apré l'sortie dech ju(fr) .

Ach 31 ed marche 2021, Nintendo déclare 9,59 millions d'eximploaires vindus. Luigi's Mansion 3 dvint inchi ch' ju l'pus vindu del trilogie, dépassant chés 6,47 millions dech second opus.

L' 31 ed marche 2023, l'ju s'est vindu à 12,82 millions dins ch' monne.

 Distinccions 
Ech ju est lauréat dech BAFTA 2020 dins l'catégorie « meilleure animacion »(fr) .

 Notes pi référinches 

Catégorie:Luigi
Catégorie:Ju d'accion-avinture
Catégorie:Ju Nintendo Switch
Catégorie:Ju vidéo développé ach Canada
Catégorie:Fantôme dins l'ju vidéo
Catégorie:Spin-off d'ju vidéo
Catégorie:Ju vidéo sorti in 2019
Catégorie:Ju vidéo vindu à pus d'10 millions d'eximploaires